Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: 3 A 28/1998. (X.21.) PM rendelet és módosításai.
Paragraph Index: 1147

7. A befolyásoló részesedésû befektetésekre vonatkozó adatokat kell ezekben a részletezõ sorokban jelenteni. A 71. sorban a Hpt. 83.§ (3) bekezdésében meghatározottak szerinti összes befolyásoló részesedést jelentõ befektetésnek összegét kell kimutatni. A 72. sorban a limit alá tartozó egyedi befektetéseknek a 83.§ (3) bekezdés szerinti kivételként feltüntetett befektetések értékét kell feltüntetni. A 73. sorban a 83.§ (4) bekezdésében meghatározott kivételek értékeinek összegét kell jelenteni. A 7 Hpt. 83. (3) bekezdése szerinti túllépés sorban azt az összesített – befolyásoló részesedést jelentõ – befektetési értéket kell kimutatni, amely a limitet (SZT 60%–át) meghaladja és a szavatoló tõkébõl le kell vonni. 8. Az ingatlanbefektetésekre vonatkozó adatokat kell ezekben a részletezõ sorokban jelenteni. A 81. sorban a Hpt. 84.§–ban meghatározottak szerinti összes ingatlanbefektetés összegét kell kimutatni. A 82. sorban a limit alá tartozó egyedi befektetéseknek a 84.§ (2)–(3) bekezdés szerinti kivételként feltüntetett ingatlanok értékét (ideértve a banküzemi ingatlanokat is) kell feltüntetni. A 83. sorban a 84.§ (1) bekezdése szerinti – limit alá tartozó – ingatlanok értékét kell kimutatni, amely az összes ingatlan és a jogszabály által meghatározott kivételek értékeinek különbségét jelenti. A 8 Hpt. 84. (1) bekezdése szerinti túllépés sorban azt az ingatlanértéket kell kimutatni, amely a törvényben elõírt limitet (SZT 5%–át) meghaladja.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes